क्या आप जानते हैं कि यह तसवीर किनकी है? अगर आप हिंदी प्रेमी हैं तो आपको जानना चाहिए. यह महराजकुमार रामदीन सिंह की तसवीर है, जिन्होंने उन्नीसवीं सदी के आखिर में हिंदी के प्रचार-प्रसार के लिए पटना में खड़ग विलास प्रेस की स्थापना की थी. इस खगड़ विलास प्रेस का महत्व आप इसी बात से समझ सकते हैं कि आधुनिक हिंदी साहित्य के निर्माता कहे जाने वाले भारतेंदु हरिश्चंद्र की 80 फीसदी से अधिक किताबें इसी प्रेस से छपी थीं. उनके अलावा उस दौर के ज्यादातर हिंदी साहित्यकार अपनी किताबों का प्रकाशन इसी प्रेस से कराते थे. यह वह वक्त था जब उत्तर प्रदेश के ज्यादातर साहित्यकार ब्रज भाषा में साहित्य लिखे जाने के पक्ष में थे, तब पटना के खगड़ विलास प्रेस और समस्तीपुर में जन्में अपने जमाने के बेस्ट सेलर लेखक देवकीनंदन खत्री ने हिंदी को मजबूती दी थी. तब पटना से हिंदी पत्रिका बिहार बंधु भी छपता था. और आज जब बिहार की भाषाएं अपने अस्तित्व का सवाल उठाती है तो सबसे अधिक विरोध हिंदी की तरफ से ही होता है.